cyanic-selkie/wikianc huggingface dataset:
Siegburg
Historie
Arkeologiske funn tidfester de første bosetninger i Siegburg til tidlig jernalder (Hallstadt-alder), det vil si 1000-500 f.Kr. Omkring år 500 nådde Frankernes ekspansjon elven Sieg, og i løpet av ytterligere 500 år utviklet området seg til et viktig senter for keramikkproduksjon. Omkring år 800 ble den benediktinske klosterborgen St Michael reist i Siegburg, og 1060 inntok erkebiskop Hanno II av Köln byen og gjorde Kloster Siegburg til en teologisk senter som ga mild støtte til den keiservennlige og pave-skeptiske reformvebegelsen langs Rhinen på denne tiden. Köln var et ekspansivt erkebispedømme med stor stående hær og rett til å delta i keiservalg.
Siegburg fikk toll- og myntrettigheter i 1069, og byrettigheter i 1182. Etter dette vokste byen gradvis fram som viktig senetr for keramisk industri. Byen blomsteret særlig på 1500-tallet, og stod imot spansk beleiring i 1588. Flere beleiringer på tidlig 1600-tall mislyktes også, med unntak av den svenskse okkupasjonen under trettiårskrigen, i 1628. Ti år senere var Siegburg åsted for i alt 19 offentlige hekseprosesser.
Etter hvert kom Siegburg under hertugdømmet Berg. I 1862 åpnet Tysklands første smalsporede jernbane i Siegburg, linjen ble i 1902 forlenget til Hennef. I 1886 fikk Siegburg et prøyssisk fengsel som fortsatt er et viktig spesialfengsel i Tyskland. Seks år senere åpnet flere statlige våpenindustrier i Siegburg, deriblant Königliche Geschossfabrik som under Første verdenskrig hadde om lag 20 000 ansatte. Ved slutten av Andre verdenskrig ble Siegburg intenst bombet av allierte styrker, og befridd av amerikanske tropper 10.april 1945, etter et par ukers harde kamper. Etter krigen var Siegburg tysk garnisonsby.
Volgodonsk-2 kraftverk
Volgodonsk-2 kraftverk (russisk: Volgodonskaja TETs-2) er et varmekraftverk nær Volgodonsk i Rostov oblast, Russland. Det eies og opereres av et regionalt kraftselskap, og har en produksjonskapasitet på 426 MW.
Det leveres også fjernvarme, med en effekt på inntil 1.488 Gcal/t (ca 260 MWth). Brenselstypene for kraftproduksjonen er naturgass og mazut. Operatør er selskapet Rostovenergo, som eies av Lukoil.
Byggingen av kraftverket begynte omkring 1970, og første byggetrinn stod ferdig i 1977. Det har siden blitt utvidet og modernisert. Det er 5 installerte enheter i anlegget.
Kristian Valbo
Rolf Kristian Valbo (født 3. desember 1988) er en norsk trommeslager fra Kolbotn, kjent fra det norske death metal-bandet Obliteration. Han var tidligere trommeslager for death metal-bandet Deject, og session for doom metal-bandet Valhall. I 2011 ble han session-trommeslager for det norske black thrash-bandet Aura Noir.
Juan María Bordaberry
Juan María Bordaberry Arocena (født 17. juni 1928 i Montevideo, død 17. juli 2011 samme sted) var en uruguayansk politiker og sittende president fra 1. mars 1972 og frem til han ble avsatt i et statskupp i 1976.
Det har i ettertid kommet frem at Bordaberry vant presidentvalget i 1972 på grunn av betydelig valgfusk. I 1973 oppløste Bordaberry den uruguayanske nasjonalforsamlingen og uenigheter med militæret førte til at han ble styrtet fra makten i 1976, før hans opprinnelige perioden som president var utløpt. Den 23. januar 2007, ble Bordaberry innlagt på sykehus i Montevideo med alvorlige pusteproblemer. På grunn av hans helseproblemer ble det beordret at Bordaberry skulle sone resten av straffen for brudd på menneskerettigheter, i husarrest. Den 17. juli 2011, døde Bordaberry i hans eget hjem, da han var 83 år gammel. Han hadde vært plaget av pusteproblemer og andre sykdommer i lengre tid.
Cæsar (tittel)
Cæsar er en romersk tittel av keiserlig karakter. Det kommer fra familienavnet til Gaius Julius Cæsar, den romerske diktatoren.
Allerede under Vespasianus endret navnet Cæsar betydning fra å være et navn da han overførte det til sin påtenkte etterfølger Titus, som da fikk det offisielle navnet Titus Cæsar Vespasianus. Cæsar fikk fra da av betydningen til å være tittelen på den påtenkte arvingen til keiserriket, mens navnet etter overtagelsen av tronen ble utvidet med Imperatore og Augustus. Således ble formelen for arverekkefølgen ''NN. Cæsar, mens navnet ble til Imperator Caesar NN. Augustus'' etter utnevnelsen til keiser. I daglig tale ble arvingene tiltalt som Cæsar mens keiseren ble Augustus.
Da keiser Diokletianus delte Romerriket av administrative grunner under tetrarkiet («fire personers styre») med en østlige del og vestlig del, ble hver del styrt av sin keiser, som hadde tittelen augustus, og hver av disse hadde en seniorkeiser, en nestkommanderende og «kronprins», som fikk tittelen cæsar.
Navnet/tittelen «Cæsar» utviklet seg til å bli dagens norske ord «keiser», fra norrønt keisari, avledet fra latinske cæsar, tilsvarende på andre europeiske språk, angelsaksisk casere, tysk kaiser og videre.
Reflekterende team
Reflekterende team er en behandlingsform som er mye brukt innen familieterapi, men også innen psykisk helsevern og psykisk helsearbeid. Metoden brukes når det er flere deltakere i terapi. Det reflekterende teamet, som består av to eller flere terapeuter, lar klientene først få snakke sammen uforstyrret. Deretter kommenterer og diskuterer teamet det de ser og hører. Ved å lytte til hverandres samtaler og refleksjoner kan både behandlere og klienter lettere finne løsninger på problemene.
Bakgrunn og metode
Tradisjonen ble utviklet av psykiater Tom Andersen og det såkalte Tromsø-teamet på 1980-tallet og sprang ut av misnøye med språket i datidens psykiatripraksis. Misnøyen gjaldt psykiatriens fokus på det patologiske, det som sviktet og mislyktes. Andersen utviklet en tilnærming hvor vektleggingen av anerkjennelse og mellommenneskelig berøring er det dominerende. Det mellommenneskelige perspektivet står i fokus. Eksempelvis vil en med utgangspunkt i et symptom ikke lete etter årsaker inne i mennesker, men i det sosiale systemet eller sammenhengen de står i.
En annen pioner var psykolog Jaakko Seikkula, som fokuserte på behandling eller oppfølging av psykotiske pasienter. Målet var å snakke folk ut av psykosen ved å bytte ut fagspråket med et alminnelig hverdagsspråk som folk kjenner seg igjen i og som oppleves som mindre farlig. Psykosen ble sett på som et uttrykk for livserfaringer som det ubearbeidet ikke finnes annet språk en hallusinasjoner og vrangforestillinger for. Seikkula la svært stor vekt på åpen dialog mellom pasientene, behandlere og nettverket rundt pasientene.
Behandlere i et reflekterende team tar avstand fra ekspertrollen, der eksperten stiller seg utenfor klientene som en uavhengig, objektiv observatør. Tanken er at en slik avstand prinsipielt ikke er mulig, ettersom terapeuten selv blir en del av systemet og derfor ikke kan være objektiv. I et reflekterende team inntar behandlere en posisjon der de faktisk ikke vet svarene, og gjensidig påvirkning og samskaping mellom klienter og terapeuter vektlegges. Målet er at pasient og behandler sammen konstruerer en foretrukket eller ønsket virkelighet. Forandring kommer i stand ved et menneskes egne iboende krefter.
Reflekterende team er inspirert av et sosialkonstruksjonistisk perspektiv. Sentralt i denne postmodernistiske tradisjonen er at språk gir makt, og at det ikke fins en objektiv virkelighet. Mening er lokalisert i språket og skapes gjennom språklig utveksling mellom individer. Ordvalg reflekterer ikke bare virkeligheten, men er med på å skape den: «Man vet ikke hva man tenker før man har sagt det».
Også musikalske aspekter ved språket som tonefall, tempo og intensitet skaper bevegelse. Det å finne en løsning er ikke like viktig som det å være i språket og skape nye forståelser og meninger. Teorien er at klientene selv finner løsninger, ved å lytte til det de selv sier, samt hva de hører teamet reflekterer over. Klienten kan beveges til et nytt sted gjennom denne prosessen, og terapeuten har ikke kontroll over hvor veien går. I prosessen blir klienten brakt inn i et annerledes lytteperspektiv hvor han/hun ikke behøver å planlegge svar, men kan ta inn over seg det de andre sier. Forsvaret blir lagt ned, og erstattes av «oppmerksomt nærvær».
Andre typiske trekk ved behandlingsformen er vektlegging av det positive og spørsmål, fremfor patologi og bastante meninger.
Viktige grep innen tradisjonen er:
Hellas under Paralympiske vinterleker 2006
Hellas deltok med én deltaker i de paralympiske vinterlekene 2006 i Torino.
Zhou Xun
Zhou Xun (kinesisk: 周迅, pinyin: Zhōu Xùn; født 18. oktober 1974 i Quzhou i Zhejiang i Folkerepublikken Kina) er en kinesisk skuespillerske, sangerinne og fotomodell.
The United Nations Development Program (UNDP) utnevnte i april Zhou Xun til sin første National Goodwill Ambassador med særlig fokus på å fremme miljømessig bærekraft.
Antonio del Rincón (maler)
Antonio del Rincón (født ca. 1446 i Guadalajara, Spania, død 1500) var en spansk maler og kunstner, en hoffmaler til los Reyes Católicos, Ferdinand II av Aragón og Isabella I av Castilla.
Antonio del Rincón skal ha studert malerkunst i Italia, enten i Roma eller Firenze, muligens under Andrea de Castango eller Domenico Ghirlandajo. Da han vendte tilbake ble han utnevnt til hoffmaler av de katolske morakene, som han malte portrettene til. Han ble tildelt St. Jago ordenen for hans bidrag til hoffet, og har blitt ansett av kunsthistoriker fra det 19. århundre til «som grunnleggeren av den spanske maleriskolen» og «den første spanske maleren som utmerket seg».
Edwin van der Sar
Edwin van der Sar (født 29. oktober 1970 i Voorhout) er en nederlandsk tidligere fotballmålvakt. Han spilte sist for Manchester United i FA Premier League fra 2005 til 2011. Han er den spilleren med flest landskamper for. Han er en av få fotballspillere som har vunnet Mesterligaen med to forskjellige lag, etter å ha vunnet med nederlandske Ajax i 1995 og engelske Manchester United i 2008. I sistnevnte finale ble han også kåret til UEFA Man of the match.
Ajax
Van der Sar startet sin karriere i FC Foreholte (Voorhouts lokale fotballag), før han gikk til VV Noordwijk. Her ble han oppdaget av Ajax. Etter å ha gått gradene i Ajax' junioravdeling, etablerte han seg på A-laget og hadde en lang og suksessrik periode der. Han var med på å vinne UEFA-cupen i 1991/92-sesongen og Champions League i 1994/95-sesongen. I tillegg ble han kåret til Europas beste keeper av UEFA i 1995. Han stod i mål for Ajax i Champions League-finalen mot Juventus i 1996, men måtte ta til takke med sølvmedalje da laget hans tapte på straffesparkkonkurranse. Han fikk totalt 226 opptredener for Ajax og scoret et mål. Målet kom på et straffespark i 9-1-seieren mot De Graafschap i 1997/98-sesongen.
Juventus
Van der Sar ble så kjøpt av det italienske laget Juventus. Der fikk han 66 Serie A-kamper før han mistet plassen til fordel for Gianluigi Buffon. Han ble den første ikke-italiener som voktet buret for Torino-klubben.
Fulham
Van der Sar var ikke fornøyd med å sitte på benken for Juventus, og ble kjøpt av Premier League-laget Fulham i 2001. Overgangen var etter rapportene verdt ca. £7,1 millioner. Han signerte en fireårskontrakt og fikk i alt 127 ligakamper for London-laget.
Manchester United
Van der Sar ble solgt til Manchester United den 1. juni 2005 i en overgang som ble rapportert å være verdt ca. 2 millioner pund, men overgangssummen ble aldri offentliggjort. Manchester Uniteds manager, Alex Ferguson, regnet ham som den beste målvakten i klubben siden Peter Schmeichel.
Den 5. mai 2007 var Van der Sars strafferedning en meget medvirkende årsak til 1-0-seieren mot Manchester City i Manchester-derbyet. Dagen etterpå maktet ikke Chelsea å slå Arsenal på Emirates, noe som resulterte i at Uniteds femtende, og Van der Sars første Premier League-trofé, var et faktum. Han ble også med på PFAs Årets Lag i 2006/07. Tre måneder senere var han svært medvirkende da United tok sin 16. Community Shield-seier. Han reddet tre straffespark på rad i straffesparkkonkurransen mot Chelsea, etter at lagene hadde spilt 1-1 til full tid.
2007/08-sesongen ble Van der Sars beste sesong siden han kom til United. Han hadde flere svært gode opptredener til tross for en plagsom lyskeskade. Han hjalp laget med å sikre sitt andre Premier League-gull på rad på sesongens siste dag. Det hele toppet seg da laget vant Champions League etter at Van der Sar reddet et straffespark fra Nicolas Anelka i straffesparkkonkurransen.
Den 12. desember 2008 signerte Van der Sar en ett-års kontraktsforlengelse av sin daværende kontrakt, noe som gjør at han blir i klubben til slutten av 2009/10-sesongen.
Den 27. januar 2009 var Van der Sar svært delaktig da Manchester United satte ny klubb- og Premier League-rekord for antall kamper på rad uten å slippe inn mål. Klubbens 5-0-seier mot West Bromwich Albion betød at laget hadde gått 11 kamper, 1 032 minutter, uten å slippe inn mål. Han slo dermed Petr Čechs gamle rekord fra 2004/05 som lød på 10 kamper, 1 025 minutter. I den påfølgende kampen fire dager senere satte Van der Sar ny rekord for hele det engelske ligasystemet. Han slo da Steve Deaths rekord fra 1979 på 1 103 minutter uten innslupne mål. Nok en kamp uten å slippe inn mål fulgte mot West Ham den 8. februar 2009. Van der Sar forlenget da rekorden til 1 212 minutter uten innslupne mål. Han slo dermed den britiske rekorden satt av Aberdeens Bobby Clark i 1971, som lød på 1 155 minutter. Den 4. mars slapp Van der Sar «endelig» inn mål igjen. Han gjorde en feil som gav Newcastle Uniteds Peter Løvenkrands muligheten til å score 9 minutter ut i oppgjøret. Van der Sar gikk totalt 1 311 minutter uten å slippe inn mål i ligaen. Dette var uten tvil en av grunnene til at United tok sitt 11. ligamesterskap. United vant flere av kampene 1-0, og tok tittelen foran nesen på Liverpool. Med 21 kamper uten innslupne mål, vant han også Barclays Golden Glove for 2008/09-sesongen. Han klarte derimot ikke å vinne sin tredje Champions League-tittel, da United tapte 2-0 mot Barcelona i finalen i Roma den 27. mai 2009.
Den 21. februar 2010 signerte Van der Sar nok en ett-års kontraktsforlengelse av sin daværende kontrakt, som da vil si at han vil bli i klubben ut 2010/2011 sesongen og.
EM i 2004
Under straffesparkkonkurransen mot i kvartfinalen av Euro 2004 reddet Van der Sar en straffe fra Olof Mellberg. Nederland vant straffesparkkonkurransen 5-4 og avanserte til semifinalene, der de tapte mot.
VM i 2006
Før kampen mot Elfenbenskysten i 2006-VM hadde Van der Sar holdt buret rent i ni tellende landskamper.
Edwin van der Sar har representert 130 ganger. Dermed har han flere landskamper for Nederland enn noen andre. Dette har gjort at han har kommet inn på topp 30 i lista over spillere med flest landskamper for sine landslag. Han slo, som kaptein, Frank de Boers rekord i åttendedelsfinale-kampen mot Portugal i 2006-VM.
EM i 2008
På sin 37-årsdag ble Van der Sar intervjuet av Radio 538, der han offentliggjorde at han ville gi seg med landslagssfotball etter EM i 2008. Han var kaptein i Nederlands 3-0-seier mot Italia den 9. juni 2008, og også i 4-1-seieren mot Frankrike den 13. juni. Den 21. juni spilte han det som da skulle være hans siste landskamp, 3-1-tapet mot Russland i kvartfinalen av mesterskapet. Kampen ble avgjort ved hjelp av ekstraomganger. Dette var hans 16. kamp i et EM, noe som gjorde at han tangerte rekorden satt av Lilian Thuram et par dager tidligere. Hvis man regner i antall spilte minutter er van der Sar øverst på lista.
Kvalifisering til VM i 2010
Den 3. oktober 2008, etter ansettelsen av den nye landslagssjefen Bert van Marwijk, bestemte Van der Sar seg for at han ville stå i mål for Nederland under VM-kvalifiseringskampene mot og. Dette på grunn av skader på både førstevalg Maarten Stekelenburg og Henk Timmer. Van der Sar holdt buret rent i begge kampene, som ble vunnet med henholdsvis 2-0 og 1-0. I Oslo slo laget hans Norge 1-0 etter scoring av Mark van Bommel, noe som gav Van der Sar en verdig avslutning på landslagskarrieren og hans 130. landskamp.
Personlig
Van der Sar giftet seg i 2006 med samboeren Annemarie van Kesteren. Bryllupsseremonien foregikk på Beurs van Berlage i Amsterdam den 20. mai 2006.
Paret har to barn – sønnen Joe og datteren Lynn. Joe er kanskje best husket for å ha blitt båret i sin fars hender etter at Nederland hadde slått Sverige i straffesparkkonkurranse i kvartfinalen av Euro 2004.
Jørgine Boomer
Jørgine Slettede Boomer (født 18. august 1887 på Lom, død 7. mai 1971 i New York) var en norsk-amerikansk forretningskvinne og gründer, kjent for å ha arbeidet seg opp fra en enkel oppvekst til å bli deleier og ansvarlig for et av verdens mest kjente hoteller, The Waldorf-Astoria Hotel i New York. Som vertinne på luksushotellet gjennom mer enn 40 år knyttet hun vennskap med en rekke av samtidens selebriteter, men beholdt hele livet en nær tilknytning til hjembygda Lom.
Hun ble født på husmannsplassen Utafor under Nigard Galde i Bøverdalen. 1903 utvandret hun til USA sammen med den tre år eldre søsteren Mari.
Hun var datter av husmann Rolf Olsen Visdalen (1851–1905) og Marit Jonsdatter Slettede (1860–1941). Hun ble gift i 1915 med lege Richard Sloane (10.2.1881–12.4.1916). Andre gang gift i 1920 med hotelleier Lucius Messenger Boomer (22.8.1878–24.6.1947).
I 1988 ble det opprettet et eget museum om henne i Bøverdalen, Lom.
Henry Fonda
Fonda startet skuespillerkarrieren på Broadway og hadde sin filmdebut i 1935. Han ble nominert til Oscar for beste mannlige hovedrolle for rollen som Tom Joad i dramafilmen Vredens druer (1940). Fonda vant Tony-prisen for beste skuespiller i 1948 for tittelrollen i teaterstykket Mister Roberts. Han gjentok rollen i filmversjonen fra 1955. Fonda både produserte og spilte hovedrollen i dramafilmen 12 edsvorne menn (1957). Den ble nominert til Oscar for beste film, mens Fonda vant BAFTA og ble nominert til Golden Globe for beste skuespiller.
Fonda medvirket i om lag 90 filmer og spilte ofte den rakryggede hedersmannen. Han ble belønnet med en AFI Life Achievement Award i 1978, en æres-Tony i 1979, en Cecil B. DeMille Award i 1980 og en æres-Oscar i 1981. Fonda fikk til sist både Oscar og Golden Globe for beste skuespiller i 1982 for sin siste film Sensommer der han spilte mot Katharine Hepburn. Han har fått en stjerne på Hollywood Walk of Fame. I 1999 ble Fonda kåret til tidenes sjette største mannlige filmlegende av Det amerikanske filminstituttet.
Fonda var gift fem ganger og fikk tre barn. Datteren Jane Fonda, sønnen Peter Fonda og barnebarna Bridget Fonda og Troy Garity ble alle skuespillere.
Marrit Leenstra
Marrit Leenstra (født 10. mai 1989 i Wijckel, Gaasterland-Sloten) er en nederlandsk skøyteløper som debuterte i verdenscupen i 2007 i Moskva. Under verdenscupen i 2008 sesongen satte hun juniorverdensrekord på 1500 meter i Salt Lake City. Hun deltok under VM på skøyter 2008 i Berlin, der ble hun nr. 12 sammenlagt.
Leo Strøm
Leo Strøm (født 28. august 1920, død 14. april 2018) var en norsk oversetter. Han har oversatt mange litterære verk innenfor engelsk, tysk, fransk og italiensk litteratur til norsk. Han var også blant stifterne av Norsk Oversetterforening. Han har vært gift med blant andre billedhuggeren Anne Raknes, og de fikk ett barn sammen.
Kvenvær gamle kirke
Kvenvær gamle kirke ble trolig reist i første halvdel av 1400-tallet, på kirkestedet Hakkbuan på øya Hakkebuøya vest for Kvenvær på Hitra i Trøndelag.
Ingen kilder sier noe om utseendet på kirka, men trolig var det en tradisjonell vær-kirke, en stavkirke av enkleste slag. Kirka ble bygd i en oppgangstid for kysten, og flere andre vær i nærheten fikk kirker samtidig, blant annet Titran på Frøya og Veiholmen og Brattvær på Smøla. Kirka var en «benådningskirke» og eid og holdt i stand av menigheten.
Kirka var igjennom større vedlikehold i 1644 og 1703. I 1725 ble kirka sammen med de øvrige Hitra-kirkene solgt til private eiere.
Kirka brant ned til grunnen etter lynnedslag 20. juli 1756 og straks etter kom krav om bygging av ny kirke. Henvendelsen gikk først til kirkeeier Rasmus Parelius. Han nektet, men fikk til slutt en kongelig befaling av 7. november 1760 å forholde seg til. Til byggingen ble det blant annet benyttet et legat opprettet av den lokale handelsmannen Heinrich Stockhof samt kollekt tatt opp i Stavanger, Bergen og Trondheim.
Den nye kirka med 80 sitteplasser ble innviet 14. juli 1763 av sokneprest og prost Frederich Broch. Ti år senere ble kirka igjen kommunal eiendom. I 1876 ble kirka utvidet og fikk 170 stitteplasser.
Novell ZENWorks
Novell ZENWorks er en serie software-produkter utviklet av Novell, Inc. for sentralisert administrasjon av nettverksklienter og nettverkstjenere gjennom et felles brukergrensesnitt kan man administrere PC-er, tjenere og håndholdte enheter i et nettverk.
Kvenvær gamle kirke
På grunn av avfolkningen på øyene utenfor Kvenvær ble kirken til slutt lagt ned i 1909. Året før var det tatt beslutning om å bygge en ny kirke på fast-Hitra, på gården Steine ved Kvenvær, og Kvenvær kirke ble innviet i 1909.
Året etter ble kirka demontert og flyttet til Forsnes, der den nå står som Forsnes kapell.
Pall
En pall (norrønt pallr) var i eldre tid en veggfast benk i stuer og andre oppholdsrom. Pallen var som regel fylt med jord for isolasjonens skyld, og ble enkelte steder kalt moldbenk.
En pall er også en løs lem for oppstabling og transport av stykkgods. Et eksempel på en slik pall er europall. Europall er en av de store aktørene av paller, og det finnes rundt 1,5–2 milliarder slike paller globalt.
I tillegg er en pall en forhøyning eller oppbygning, som i en seierspall.
Telelosji
Telelosji er adgang for en teleoperatør til å utplassere og montere eget utstyr i en annen netteiers sentraler eller basestasjoner, slik at teleoperatøren blir i stand til å tilby sine tjenester med eget utstyr via sitt eget telenett, eventuelt via linjeleie av fiber fra den operatøren som eier sentralen eller basestasjonen.
Norge
I Norge er Telenor pålagt å tilby telelosji både i fastnettet (for eksempel for ADSL), og i mobilnettet (for GSM), i hele landet unntatt Svalbard (hvor det likevel ytes telelosji etter frivillig avtale med konkurrentene). Ved telelosji for bredbånd monteres en såkalt DSLAM (svitsj) i netteiers sentral, mens telelosji ved mobiltelefoni normalt innebærer at radioskap og -sender monteres i netteiers basestasjon. I Norge er selskapene NextGenTel og Telia Norge eksempler på teletilbydere som gjør utstrakt bruk av telelosji hos Telenor, i henholdsvis fast- og mobilnettet.
Grytdalen naturreservat (Trøndelag)
Grytdalen naturreservat er et norsk naturreservat i Orkland kommune i Trøndelag. Grytdalen naturreservat er med sine 39 000 daa et av de største naturreservatene i Norge.
Hele reservatet inngår i eiendommen til Songli forsøksgård. Grytdalen er øvre del av dalen som går fra Krokstadøra sørøstover mot Songli. For det meste er dalen slak og vid med store myrer i dalbunnen. Berggrunnen består for det meste av granodiorittisk gneis. Det finnes noe metaarakose og kvartsgneis, biotittskifer og grønnstein.
Grytdalen var opprinnelig et av de første 16 områdene som ble foreslått som nasjonalpark i Norge, i 1964. Området ble omsider vernet ved kongelig resolusjon 4. desember 1992 om plan for barskog i Midt-Norge. Landskapsvernområdet (nr. 002) og ni områder i Edna inngår i vernet. Formålet med vern: Å verne et typeeksempel på barskog.
Fysikalsk medisin og rehabilitering
Fysikalsk medisin omfatter diagnostikk og behandling av sykdommer, skader og funksjonssvikt i bevegelsesapparatet.
Spesialisert rehabilitering omfatter diagnostikk og vurdering av funksjon og funksjonsutfall, samt gjennomføring og evaluering av målrettede tiltak. Spesialisten skal lede det tverrfaglige team.
Målgruppe: Funksjonshemming på grunn av medfødte tilstander, ervervede lidelser i det sentrale og perifere nervesystem, det kardiovaskulære system, multitraumatiserte og sammensatte svikt-tilstander av somatisk og psykososial art.
Eunanus
Eunanus er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).
Utseende
Nokså små, brunlige, blanke skarabider. Kroppen kan være kledt med smale, lyse, hårlignende skjell. Hannen har påfallende lange lameller (blader) på antenneviften.
Levevis
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om natten.
Utbredelse
Slekten lever i Argentina.
Haley Hudson
Haley Hudson (født 14. juni 1986 i Chicago i Illinois) er en amerikansk skuespillerinne som er mest kjent for sin rolle i Freaky Friday.
Microchilus
Microchilus er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).
Utseende
Små til middelsstore, blanke, litt brede skarabider. Hode og forkropp er svarte, dekkvingene gulbrune med svarte lengdestreker.
Levevis
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om natten.
Utbredelse
Artene er utbredt i Brasil.
Systematisk inndeling
Navnet Microchilus brukes også om en slekt av orkideer.
Richard Buck
Junior
Etter å ha konkurrert i basketball og høydehopp ved colleget Lady Lumley's School i Pickering, startet Richard med sprint relativt sent, da han var 15 år. Han hevdet seg raskt, og var den raskeste utøveren på 400 m i sin aldersgruppe etter bare 2 år. Han vant 400 meter i U17-klassen i AAA-mesterskapet i 2003. Dette fanget interessen til de som gjør uttak til landslaget, og han ble valgt ut som Englands eneste deltaker på 400 m ved Commonwealth Youth Games 2004 i Bendigo i Australia, der han vant en bronsemedalje. I 2004 deltok han også ved junior-VM i friidrett, der det britiske laget kom på 5.-plass på 4 x 400 meter stafett.
Ved junior-VM i friidrett 2005 kvalifiserte han seg til finalen, men kom der på åttende og sisteplass med tiden 48,01. Zeljko Vincek vant gull. Bedre gikk det i stafetten, her vant det britiske laget gull på 4 x 400 meter med tiden 3.06,67. De andre på laget var Set Osho, Richard Strachan og Martyn Rooney. På nasjonalt nivå vant han 400 meter ved ESAA-mesterskapet (English Schools' Athletic Association), og han fikk sølv på samme distanse i U20-klassen ved AAA-mesterskapet i 2005. Ved AAA-mesterskapet i 2006 vant han 400 meter i U23-klassen.
Han fikk sølv på 400 meter i U23-klassen ved det engelske mesterskapet i 2007. Ved U23-EM i friidrett 2007 fikk han 5.-plass både på 400 meter individuelt og 4x400 meter stafett, sammen Jeffrey Lawal-Balogun, Richard Hill og Ben Carne.
Senior
Han ble kjent i 2007-sesongen, da han ble valgt ut til å representere Storbritannia i både Universiaden og i stafett-troppen i VM i friidrett 2007 i Osaka. Ved VM løp han 4 x 400 meter stafett sammen Andrew Steele, Robert Tobin og Martyn Rooney, og de kom på sjetteplass.
Innendørssesongen 2008 startet bra, med seier på 400 m i Norwich Union-stevnet i Glasgow, og han bidro med det til å sikre seieren for Storbritannia. Han vant også 400 meter uttaket til VM i friidrett innendørs 2008 og det britiske mesterskapet innendørs i Sheffield i februar. Ved innendørs-VM kom han til semifinalen, men løp på 47,60 og gikk ikke til finalen.
Buck ble valgt til å representere Storbritannia i sommer-OL 2008, på 4 x 400 meter stafett, men et virus ødela treningen hans, og han deltok ikke i Beijing sammen med laget.
Skuffelsen motiverte til å trene videre, og ved begynnelsen av 2009-sesongen kom han på andreplass, hårfint slått av Tyler Christopher på Aviva International i Birmingham. Han satte ny personlig innendørsrekord med 46,22 sekunder, som var den fjerde raskeste europeiske tiden hittil i sesongen. Like raskt løp han ikke ved EM i friidrett innendørs 2009, der han endte på femteplass i finalen, med tiden 46,93. Men, det britiske laget fikk sølv på 4 x 400 meter stafett med tiden 3.07,04, etter Italia. De andre på det britiske laget var Nick Leavey, Nigel Levine og Philip Taylor. Etter dette mesterskapet han fikk en kneskade som holdt ham ute av konkurranser i seks uker. Buck vant 400 meter ved det britiske innendørsmesterskapet i 2009 ( Aviva UK Indoor Championships), og han vant også BUCS-mesterskapet (British Universities & Colleges Sport).
I 2010 nådde Buck semifinalen i VM innendørs i Doha, og vant en bronsemedalje med det britiske stafettlaget på 4x400 meter. Han deltok også på sølvlaget i EM i Barcelona. En achilliesskade gjorde at han ikke deltok i Samveldelekene i Delhi. Ved Lag-EM i friidrett 2010 (Super League) i Bergen deltok han på det britiske laget som fikk sølv på 4 x 400 meter.
I 2011 fikk han to medaljer ved innendørs-EM i Paris. Individuelt fikk han bronse på 400 meter, og i stafett vant det britiske laget sølv på 4 x 400 meter.
Ved VM i friidrett innendørs 2012 fikk det britiske laget sølv på 4 x 400 meter, der Buck løp sammen Conrad Williams, Nigel Levine og Michael Bingham. Samme år deltok han også ved EM i friidrett 2012, der det britiske laget fikk sølv på 4 x 400 meter, bak Belgia.
Hans første store, internasjonale gullmedalje fikk han i 2013. Han deltok ved EM i friidrett innendørs 2013 i Göteborg, der han igjen deltok på det britiske stafettlaget på 4 x 400 meter stafett. Sammen med Bingham, Levine og Strachan ble det EM-gull på Richard Buck, etter at de løp inn på tiden 3.05,78.
Alfredo Guzzoni
Alfredo Guzzoni (født 12. april 1877 i Mantova i Lombardia, død 1965 i Roma) var en italiensk general under andre verdenskrig. Han ledet den italienske innmarsjen i Frankrike under felttoget i Frankrike i 1940 og aksemaktenes forsvar av Sicilia under den allierte Operasjon Husky i 1943.
Senere i krigen var han øverstkommanderende for Armégruppe Liguria, de militære styrkene under Benito Mussolini i Den italienske sosialrepublikk. Disse besto både av italienske og tyske enheter.
Celluloid
thumb|150px|Dokke i celluloid, 1950. Da var slike produkter allerede forbudt i USA pga. brannfaren, og celluloid gikk for en stor del av bruk i løpet av 1950-årene. Celluloid (av latin ce'llula, celle, og gresk ei'dos, utseende) er et hornaktig og formbart stoff. Det fremstilles ved at cellulose (f.eks. bomull) først nitreres (behandles med salpetersyre, med svovelsyre som katalysator) og (for å redusere brannfaren ved fremstillingen) alkohol. Således dannes nitrocellulose, som så tilsettes kamfer. Celluloid var den første termoplast man kjente, og ble utviklet sist på 1860-tallet av John Wesley Hyatt fra New York i USA, som erstatningsstoff for elfenben til produksjon av billiardkuler. Ekstrem brannfare gjorde at det i løpet av 1950-årene stort sett ble erstattet av andre plaststoffer.
Egenskaper
Stoffet er rødt og relativt hardt. Ved oppvarmning til litt over 100 °C blir det en seig plastisk masse som kan formes og modelleres etter ønske. Ved tilsetting av andre fargestoffer kan det anvendes til imitasjon av perlemor og skilpaddeskjold. Tynne skiver eller flak er nærmest gjennomsiktige. Stoffet er litt lettere enn elfenben; densiteten er ca. 1,4 g/cm3
Celluloid oppløst i aceton gir balsalim.
Anvendelser
Stoffets mange gode egenskaper gjorde at det tidlig ble brukt i billig masseproduksjon. Små bruksgjenstander som kammer og børster, briller, knapper, skjortekraver, fyllepenner, håndtak og spenner, ble laget av celluloid. Det ble også anvendt som bekledning på harmonikaer og gitarer, og på pianotangenter. Små juletrær og julepynt ble ofte laget av celluloid. Stoffet ble mye brukt til leketøy, særlig dukker. Produksjonen må ha vært betydelig, for minst 120 fabrikker har fremstilt dukker av celluloid. Iallfall i 1930-årene ble det laget dukker på over 40 cm, dvs. nesten på størrelse med en nyfødt baby. Småbarn burde helst ikke leke med dem foran peisen. Celluloid ble også brukt til fremstilling av råfilm (nitratfilm) til film og fotografi. Fra 1890-årene til 1950-tallet var nitratfilm enerådende som kinofilm.
Under 2. verdenskrig droppet britiske bombefly små, selvantennende kort eller plater av celluloid over Tyskland.
Utfasing
Til de fleste formål ble celluloid gradvis faset ut etter som mindre brannfarlige plaststoffer ble tilgjengelig. Alt mot slutten av 1930-årene begynte en å erstatte nitratfilm med «sikkerhetsfilm» (acetatfilm), i første omgang for røntgenbilder, men i løpet av 1950-årene gikk mesteparten av filmindustrien over til slike materialer. I USA ble dukker av celluloid forbudt i 1940-årene, men i en del andre land ble slike dukker produsert også utover i 1950-årene, til dels også etter 1960.
Celluloid i dag
I tillegg til en omfattende utfasing skjer en naturlig avgang av celluloidprodukter i form av nedbrytning, branner og kontrollert avbrenning eller andre former for destruering. Likevel finnes fortsatt mange celluloidprodukter, f.eks.:
Ulrike Holzner
Ulrike Holzner (født 18. september 1968), er en tysk bobkjører som deltok i de olympiske vinterleker 2002 i Salt Lake City.
Celluloid
Celluloid i dag
«Celluloid» brukes av og til som metafor for (kino)film.
Ulrike Holzner
Holzner vant en olympisk sølvmedalje i bobsleigh under vinter-OL 2002 i Salt Lake City. Sammen med Sandra Prokoff kom hun på andreplass i toerbob for damer bak Vonetta Flowers og Jill Bakken fra USA. 2002 var første gang som det ble arrangert bobsleigh for damer under et vinter-OL.
Sankt Georgskorset
Sankt Georgskorset (katalansk: Creu de Sant Jordi) er en katalansk utmerkelse innstiftet 18. desember 1981 av Generalitat de Catalunya, Catalonias regjering, til belønning av fortjenstfull samfunns- og kulturinnsats og for fremme av katalansk identitet. Den er oppkalt etter Sankt Georg, Catalonias skytshelgen. Sankt Georgskorset er Catalonias nest fremste utmerkelse og rangerer etter Regjeringens gullmedalje. Utmerkelsen forvaltes av Departementet for kultur og medier.
Maraton (sykkel)
Maraton er en øvelse innen terrengsykling og en videreutvikling av grenen rundbane.
Sankt Georgskorset
Utforming
Sankt Georgskorset er utformet i sølv. Det består av et Georgskors, det vil si et likearmet rødt kors på hvit bakgrunn. Korset er å finne i midten av et kvadrat satt på spissen i et mørk kvadrat og dette igjen er satt på et større kvadrat som er opphengt i en snor til å bære rundt halsen. Utmerkelsen er formgitt av gullsmeden Joaquim Capdevila.
Maraton (sykkel)
Rittene er som rundbaneritt, men med betydelig lengre løyper.
Sankt Georgskorset
Utforming
Når Sankt Georgskorset tildeles organisasjoner eller institusjoner erstattes medaljen av en plakett.
Tildeling
Sankt Georgskorset kan tildeles personer, så vel som institusjoner og organisasjoner. Antallet levende innehavere skal ikke overstige 600. Tildeling skjer en gang i året, på festdagen for Sankt Georg. Publikum kan komme med forslag om tildeling.
Maraton (sykkel)
Det blir arrangert verdensmesterskap i maraton fra 2003 og verdenscupritt fra 2005. Fra 2004 blir det arrangert maraton-verdensmesterskap separat fra de andre terrengsykkeløvelsene.
Norske ryttere
Norske Gunn-Rita Dahle Flesjå er seks ganger verdensmester og tre ganger europamester i maraton.
Mjøsundbrua
Mjøsundbrua er ei fritt frambygg-bru som krysser Mjøsundet mellom fastlandet og Andørja i Troms. Brua er 840 meter lang. Den har et hovedspenn på 184,75 meter og en seilingshøyde på 35 meter. Den ble åpnet i 1994 og er en del av fylkesvei 848. Brua kostet 203 millioner kroner.
Brua og den nye veien gav Andørja fastlandsforbindelse, og trekantsambandet mellom Myrlandshaug i Gratangen, Sørvika på Andørja og Hamnvik på Rolla ble erstattet med et kortere fergesamband mellom Hamnvik og Sørvika. Dette sambandet ble lagt ned da Ibestadtunnelen ble åpnet i 2000.
Steinar Nilsen (humanist)
Steinar Nilsen (født 9. mai 1943 i Ålesund) er en norsk humanetiker som var leder for Human-Etisk Forbund 1987–1993, styremedlem i International Humanist and Ethical Union samme periode og president for European Humanist Federation i tre perioder fra 1994 til 2003.
Asker stasjon
Asker stasjon ligger i Asker sentrum. Stasjonen er et viktig knutepunkt for tog vest for Oslo, og betjener ruter som fortsetter langs Bergensbanen, Vestfoldbanen, Sørlandsbanen, Drammenbanen, Askerbanen og Spikkestadbanen. I tillegg betjener stasjonen Flytogets bane mellom Drammen og Oslo lufthavn, Gardermoen. Asker stasjon er Norges femte største målt i antall reisende. Bussterminalen «Asker stasjon» ligger integrert langs togstasjonen.
Stasjonsområdet
Hele stasjonsområdet ble ombygd og utvidet i perioden 2003–2006 i forbindelse med at Jernbaneverket utvider fra to til fire spor mellom Skøyen og Asker ved å anlegge høyhastighetsbanen Askerbanen, som kommer inn på stasjonen gjennom en ny tunnel. Det ble blant annet bygget en ny undergang mellom sporene, og i denne undergangen har billedkunstneren Sven Påhlsson og komponisten Erik Wøllo skapt et moderne audiovisuelt kunstverk. Kunstverket, som tar utgangspunkt i primærfargene rødt, blått og gult, er basert på datastyrt lysteknologi. Utsmykkingen består av tre langstrakte tavler i svartmalt stål plassert langs en betongvegg med utallige lysdioder i bakkant som er programmert til å vise hele 16,7 millioner fargevariasjoner på betongveggen. Utsmykkingen har sitt eget spesialkomponerte lydspor som går i en fire timer lang sløyfe og som varierer fra dag til dag.
Historie
Stasjonen sto opprinnelig ferdig til åpningen av Drammenbanen i 1872 og er senere bygget om flere ganger. Den opprinnelige stasjonsbygningen, tegnet av Georg Andreas Bull ble i 1921 erstattet av en ny bygning tegnet av Ragnvald Utne ved NSB Arkitektkontor. Denne ble revet i 1957 og erstattet av ny stasjonsbygning i 1960. Også denne var tegnet ved NSBs arkitektkontor. Kraftig ombygging i 1998 i forbindelse med etableringen av Flytogets terminal. Den siste ombygningen tegnet av arkitekt Niels Torp.
Bussterminalen «Asker stasjon»
Bussterminalen «Asker stasjon» ligger langs perrongen på togstasjonens spor 1, på vestsiden av stasjonen. Terminalen ble åpnet i 1996, og betjenes per april 2021 av følgende lokale busslinjer:
Almetjevsk
Almetjevsk (russisk: Альме́тьевск, tatarisk (kyrillisk): Әлмәт, tatarisk (latinsk): Älmät) er en by i Republikken Tatarstan i Russland. Den ligger ved elva Zaj (ei sideelv til Kama), rundt 230 km sørøst for Kazan. Innbyggertall: 140 437 (folketelling 2002).
Den ble grunnlagt som en bosetning ved et anlegg for behandling av råolje. Bystatus ble innvilget i 1953.
Almetjevsk er et viktig senter for den russiske oljeindustrien. Den er et av startpunktene for den store Druzjba-rørledningen mot vest. Andre rørledninger fører til Nizjnij Novgorod, Samara og Subkhankulovo.
Iran under Paralympiske vinterleker 2006
Iran deltok med én deltaker i de paralympiske vinterlekene 2006 i Torino.
Hägersten (bydelsområde)
Hägersten er et tidligere bydelsområde i Söderort i Stockholm som omfattet bydelene Fruängen, Hägersten, Hägerstensåsen, Mälarhöjden og Västertorp. Snaut 30 000 bodde i bydelsområdet (2003).
1. januar 2007 ble Hägersten slått sammen med bydelsområdet Liljeholmen, og utgjør nå bydelsområdet Hägersten-Liljeholmen.
Seilgarn
Seilgarn er en betegnelse for to til firegarns tauverk hvor hver enkelt tråd eller tått opprinnelig ble spunnet av fine hampfibre. Det brukes til sying av seilduk og takling av tynne liner. Seilgarn er den fineste dimensjonen som brukes til sjøs. «Garn» betyr i denne sammenhengen omtrent det samme som tråd eller hyssing. Første ledd, «seil», er et lånord fra tysk og betyr tau eller line.
Dror Feiler
Dror Feiler (født 31. august 1951 i Tel Aviv) er en israelsk-svensk musiker, kunstner og fredsaktivist. Han har bodd i Stockholm siden 1973 og er gift med kunstneren Gunilla Sköld-Feiler.
Feilers far jobbet på en kibbutz og møtte en gruppe palestinere i București i 1986 mens det fremdeles var ulovlig for israelere. Han ble derfor dømt til fengsel for dette. Feilers mor jobber med mobile helsesentraler i palestinske landsbyer på Vestbredden som ikke har tilgang til andre helsetjenester.
Dror Feiler tjenestegjorde som fallskjermsoldat i den Israels forsvar, men deserterte i 1973 og ble en av de første israelske soldatene som nektet å delta i Israels aggressive handlinger mot palestinerne.
Han er formann for Jøder for israelsk-palestinsk fred og Europeiske jøder for en rettferdig fred. Han var med om bord på ett av skipene i konvoien med skip til Gaza som ble bordet av Israel 31. mai 2010.
Feiler komponerer også moderne musikk, bl.a. musikk for symfoniorkestre, operaer, kammermusikk og elektroakustisk musikk.
Bjørn Olav Holter
Bjørn Olav Holter (født 15. juni 1981 i Eidsvoll) også kjent under artistnavnet Narrenschiff er en norsk vokalist. Han er mest kjent fra folk metal-bandet Ásmegin. Han har også vært medlem i death metal-band som Illnath, Esgaroth og gjesteartist i Deject.
Diskografi
med Esgaroth med Ásmegin med Illnath med 54 med Trollfest med Images at Twilight
SATS
SATS, grunnlagt i Norge i 1995, er Nordens største treningssenterkjede. SATS har treningssentre i Norge, Sverige, Danmark og Finland.
Historie
I 1991 overtok Vegard Liven og Bjørn-Sigurd treningssentret Spektrum Trim og Helse. Samtidig hadde Per Egil Borge allerede etablert Club Galaxy i Bergen. Club Galaxy og Spektrum Trim og Helse ble pilotprosjektet for det som senere skulle bli treningssenterkjeden SATS. I 1995 ble kjeden grunnlagt. Med på eiersiden Aksel Gresvig og Thor-Øistein Endsjø. Treningskjeden var da en samling av åtte frittstående treningssentre på Spektrum, Stovner, Ila, Hamar, Kristiansand, Ålesund, Bergen og Skårer. Fra den offisielle åpningen 28. april til utgangen av året hadde kjeden vokst til tolv sentre. I 1996 var kjeden kommet opp i 22 sentre og startet sitt eget klesmerke, SATS Sports. Februar 2007 inngikk SATS i en emisjon med bl.a. Storebrand og Hakon-gruppen. I slutten av 1998 ble kjeden solgt til det amerikanske selskapet Mc Cown De Leeuw, gjennom dets europeiske datterselskap Euro Fitness Holding. SATS Skandinavia ble da en del av verdens største fitness-konsern, Fitness Holdings Worldwide. Treningskjeden hadde 49 sentre i Norge og fire i Sverige da den gikk inn i det nye samarbeidet, men fikk da treningssentre i både USA, Tyskland, Spania og Asia i tillegg til Skandinavia. I 2000 passerte treningssenterkjeden hundre treningssentre i Skandinavia og åpnet sitt første i Alta, Nationaltheateret og Spania. I 2002 kjøpte det skandinaviske investeringsselskapet Nordic Capital og SATS-gründerne Vegard Liven, Aksel Gresvig og Bjørn-Sigurd Johansen tilbake den skandinaviske delen av SATS-kjeden fra amerikanske 24 Hour Fitness Worldwide. Kjeden var da igjen fullstendig under nordisk regime. I november 2006 ble SATS solgt til danske Tryg (nå TryghedsGruppen smba). Treningssenterkjeden hadde da passert 200,000 medlemmer og hundre egeneide treningssentre i alle de fire nordiske landene.
I november 2019 gikk selskapet på børs. Selskapet gjennomførte i 2021 en emisjon.
Aschim
Historie
Rundt 1904 reiste en nordmann med dette navnet til USA og var der rundt seks år før han reiste tilbake til Norge igjen i 1910. Et år senere i 1911 reiste han til Canada og bosatt seg der. Av den grunn finnes navnet også i Nord-Amerika.
Navnet stammer fra Hadeland i Norge rundt middelalderen som hjemmet til Ask-folket, kjent som «Askheimar». Askheimar er nevnt i Snorres Kongesagaer, en bok skrevet i vikingetiden om gjerningene til vikingene og deres konger.
På eldre kart er Aschim noen ganger fortsatt stavet «Askjum». Navnene på dette området ble ofte stavet feil fordi den eneste kyndig menneskene rundt i middelalderen var prester og andre kirke folk, som hadde alle fått sin utdannelse i Danmark, derav "Aschim" stavemåten. I dag, flere gårder i området bærer navnet Aschim.
Arzamas
Arzamas (russisk: Арзама́с) er en by i Nizjnij Novgorod oblast i Russland. Byen ligger ved elva Tjosja (ei sideelv til Oka), 100 km sør for Nizjnij Novgorod, og rundt 400 km fra Moskva. Innbyggertall: 109 432 (folketelling 2002), 108 951 (folketelling 1989).
I tillegg til fremstillingen av næringsmidler og maskiner brukt til jordbruk har byen et forskningssenter for fysikk. I Arzamas ble den sovjetiske hydrogenbomben utviklet, og atombomber ble tidligere konstruert her.
Historie
Arzamas ble grunnlagt i 1578 av Ivan den grusomme på landområder som på den tid var befolket av mordvinske folk. I 1737 bodde over 7 000 mennesker i Arzamas, og byen var et viktig transitsted på veien fra Moskva til Russlands østre deler. Byen var kjent for sine tamgjess og løker, og også sitt lærhåndverk.
Katarina den store ga Arzamas offisielle byrettigheter i 1781, og et byvåpen basert på fargene til Arzamasregimentet. På begynnelsen av 1800-tallet hadde Arzamas over tjue kirker og katedraler, hvorav den fremste var Oppstandelseskatedralen. Den ble bygget i empirestil til minne om den russiske seieren over Napoleon i 1812.
I Arzamas lå også Alexander Stupins kunstskole mellom 1802 og 1862, og mange berømte russiske kunstnere studerte der, blant annet Vasilij Perov.
Mellom 1954 og 1957 var Arzamas senter for Arzamas oblast.
Erik Næsbak Brenden
Erik Næsbak Brenden (født 7. januar 1994) er en norsk fotballspiller som spiller for.
Tidlig karriere i Nybergsund
Han ble tatt med på A-laget før sesongen 2011 etter overbevisende treningskamper for A-laget før starten av 1. divisjon. Erik er sønn til Ola Brenden som for tiden trener Nybergsund Trysil. Brenden debuterte for Nybergsund Trysil mot Mjøndalen 10. april i andre serierunde av Adeccoligaen 2011, da han kom inn i det 85. minuttet i en kamp Nybergsund Trysil tapte 5-2. Han scoret sitt første mål mot Strømmen i siste runde av Adeccoligaen 2012.
Han ble tatt ut til å representere Norge G18 i et dobbel oppgjør mot Skottland 23, og 25. august 2012. Han debuterte i det første oppgjøret, en kamp Norge tapte 2-1. Han scoret sitt første landslagsmål i 3-2 seieren i det andre oppgjøret to dager senere.
Lillestrøm
26. november 2015 skrev Brenden under på en toårskontrakt med Lillestrøm i Tippeligaen.
Annet
Brenden har også spilt inn en spillefilm sammen med Anders Baasmo Christiansen i 2004. Filmen het Iver og er spilt inn i Elverum svømmehall.
Sandra Kiriasis
Sandra Kiriasis (født Sandra Prokoff 4. januar 1975 i Dresden) er en tysk bobkjører som deltok i de olympiske vinterleker 2002 i Salt Lake City og 2006 i Torino.
Prokoff vant en olympisk sølvmedalje i bobsleigh under vinter-OL 2002 i Salt Lake City. Sammen med Ulrike Holzner kom hun på andreplass i toerbob for damer bak Vonetta Flowers og Jill Bakken fra USA. 2002 var første gang som det ble arrangert bobsleigh for damer under et vinter-OL.
Fire år senere, under vinter-OL 2006 i Torino ble hun olympisk mester i toerbob for damer sammen med Anja Schneiderheinze.
Hurtigløp på skøyter under Vinter-OL 1968 – 500 meter herrer
500 meter hurtigløp på skøyter herrer var en øvelse under Vinter-OL 1968. Øvelsen ble avholdt på Anneau de Vitesse i Grenoble, Frankrike onsdag den 14. februar 1968.
48 skøyteløpere fra 17 nasjoner deltok i øvelsen.
Rekorder
Dette var gjeldende rekorder verdens og olympisk rekorder (i sekunder) før Vinter-OL i 1968.